Bine ați venit la acest ghid,
care prezintă utilizarea corectă a stiloului injector Movymia.
Stiloul injector Movymia este alcătuit din următoarele părți:
Vă vom arăta acum tot ce trebuie să știți pentru injecțiile dvs. zilnice,
pas cu pas.
Acest stilou injector are un cartuș în interior
și a fost deja încărcat.
Spălați-vă bine mâinile cu săpun
pentru a minimiza riscul de infecție.
Asigurați-vă că ați pregătit: stiloul injector Movymia cu un cartuș în interior,
un ac de stilou compatibil
și un recipient rezistent la înțepare pentru eliminarea obiectelor ascuțite, pentru acele utilizate.
Acum vom atașa un ac nou.
Rețineți:
această procedură trebuie efectuată zilnic,
înainte de fiecare injecție.
Începeți prin a îndepărta folia de protecție.
Acum înșurubați acul în sensul acelor de ceasornic pe suportul cartușului,
asigurându-vă că acul este atașat corect și ferm la suportul cartușului.
Scoateți și păstrați capacul exterior al acului,
apoi scoateți și aruncați capacul interior al acului.
Acum, stiloul injector este pregătit pentru injecție.
Setați doza zilnică fixă de 80 microlitri rotind butonul de dozare în sensul acelor de ceasornic
până când se oprește și nu mai poate fi rotit.
Asigurați-vă că afișajul arată un semn cu săgeată
și că este aliniat cu banda indicatoare.
În timpul setării dozei, stiloul injector va scoate un sunet de clic
și veți simți o anumită rezistență.
Nu încercați să forțați mai mult butonul de dozare.
În cazul în care cartușul conține mai puțin de 80 microlitri,
butonul de dozare nu poate fi rotit în sensul acelor de ceasornic spre semnul de săgeată.
În acest caz, scoateți acul din stiloul injector,
schimbați cartușul și încărcați
urmând pașii de pregătire a stiloului injector.
Alegeți un loc adecvat de injectare
și pregătiți pielea conform recomandărilor medicului dumneavoastră.
Apucați ușor între degetul mare și arătător
un pliu de piele de pe abdomen sau coapsă
și introduceți acul drept și ușor în piele.
Acum apăsați butonul până când indicatorul dozei a revenit la poziția de start.
Mențineți acul în piele încă 6 secunde.
Extrageți încet stiloul injector.
Verificați dacă afișajul este în poziția de start
pentru a vă asigura că a fost injectată doza completă.
Acum să scoatem acul care tocmai a fost folosit.
Așezați cu atenție capacul exterior peste ac.
Deșurubați capacul acului în sens invers acelor de ceasornic pentru a scoate acul stiloului.
Aruncați-l corect.
Atașați din nou capacul stiloului injector după fiecare utilizare
și nu scoateți cartușul înainte ca acesta să fie gol.
Este important
să puneți stiloul cu cartușul înapoi în frigider,
la o temperatură între 2 și 8 °C,
imediat după utilizare.